મહેસાણા જિલ્લા સહકારી દૂધ ઉત્પાદક સંઘ દ્વારા વર્ષ ૨૦૧૪ માં દિલ્હી ખાતે ૧૫ લાખ લીટર દૂધનું વેચાણ કરવામાં આવતું હતું.જે ફેડરેશન દ્વારા સમયાંતરે દિલ્હીમાં દૂધસાગર ડેરીનું દૂધ ઘટાડીને ૭ લાખ લીટર કરી દેવામાં આવતાં દૂધસાગર ડેરીને બાકીનાં ૮ લાખ લીટર દૂધનો પાવડર બનાવવો પડે છે. પાવડરનું વેચાણ નહી થતાં ખેડૂતોને દર ૧૦ દિવસે દૂધનો પગાર ચુકવવા માટે લોન લેવી પડે છે.જેનાં કારણે દૂધ ઉત્પાદકો પર ભારણ પડે છે. ગુજરાત મિલ્ક માર્કેટીંગ ફેડરેશનની દૂધસાગર ડેરી પ્રત્યેની અન્યાય ભરી નીતિનાં કારણે ચાર વર્ષમાં ડેરીને રૂપિયા ૧૨૪૦ કરોડનું નુકશાન થયું હોવાનો ડેરીનાં વાઈસ ચેરમેન મોંઘજી ચૌધરીએ આક્ષેપ કર્યો હતો.ફેડરેશન દ્વારા દિલ્હીનાં માર્કેટમાં દૈનિક ૩૫ લાખ લીટર દૂધનું વેચાણ કરવામાં આવે છે.